Publication: Magyar Közlöny
Issue: MK-2002-129 (Year: 2002, Number: 129)
Era: 1990-2004
Section: 
Paragraph Index: 334

2. oszlopban a termékek leírására általános kifejezéseket adtak meg, a 3. vagy 4. oszlop azonos sorában szereplõ szabály mindazokra a termékekre vonatkozik, amelyek a Harmonizált Rendszer szerint az adott árucsoport vámtarifaszámai vagy az 1. oszlopban összevont bármely vámtarifaszám alá tartoznak. 2.3. Ha a listában különbözõ szabályok vonatkoznak az egy vámtarifaszámon belüli különbözõ termékekre, minden egyes bekezdés tartalmazza a vámtarifaszám azon részének leírását, amelyre a 3. vagy a 4. oszlop azonos sorában szereplõ szabály vonatkozik. 2.4. Ahol az elsõ két oszlopban szereplõ tételre egy — mind a 3. és a 4. oszlopban megállapított — szabály vonatkozik, az exportõr választhat — alternatívaként —, hogy vagy a 3. oszlopban ismertetett szabályt, vagy a 4. oszlopban ismertetett szabályt alkalmazza. Ha a 4. oszlopban nincs származási szabály, akkor a 3. oszlopban ismertetett szabály alkalmazandó.

Source: https://magyarkozlony.hu/hivatalos-lapok/466b9968042371b050b81c944252b18e623f0cb6/dokumentumok/15acc60a728b50bfb4743cd5b59cb55d43ea474e/letoltes